……………napirend

 **Előterjesztve:** *Egészségügyi, Szociális és Lakásügyi Bizottsághoz*

**E L Ő T E R J E S Z T É S**

**a Képviselő-testület 2015. október 29-ei rendes ülésére**

**Tárgy:** Budapest Főváros II. Kerületi Önkormányzat Családsegítő és Gyermekjóléti Központ nevének megváltoztatása és alapító okiratának módosítása

**Készítette:** ………………………………

 Vargáné Luketics Gabriella

 Szociális és Gyermekvédelmi Iroda vezetője

**Egyeztetve**:……………………………………

 Dankó Virág alpolgármester

 **Látta:** …………………………………………

 dr. Szalai Tibor jegyző

*A napirend tárgyalása zárt ülést nem igényel.*

**Tisztelt Képviselő-testület!**

Az egyes szociális és gyermekvédelmi tárgyú törvények módosításáról szóló 2015. évi CXXXIII. törvény alapján 2016. január 1-jétől a családsegítés a gyermekjóléti szolgáltatással integráltan – egy szervezeti és szakmai egységben – működhet: települési szinten család- és gyermekjóléti szolgálat, járási illetve a **fővárosban kerületi** szinten **család-és gyermekjóléti központ** keretében.

Az integráltan létrejövő szolgáltatás települési szinten elérhető kötelező szolgáltatás lesz, az ellátandó terület nagysága (járás/település) szerint differenciált szolgáltatási tartalommal.

A települési önkormányzatok feladatkörében marad a lakóhely szintű családsegítés és gyermekjóléti alapszolgáltatások biztosítása, míg a járási székhelyeknek, a kerületi önkormányzatoknak - az alapszolgáltatásokon felül - olyan hatósági, valamint a gyermekek védelmére irányuló tevékenységet is el kell látniuk, amely speciális szaktudást igényel.

A családsegítés feladatait továbbra is aszociális igazgatásrólés szociális ellátásokról szóló 1993. évi III. törvény (továbbiakban: Szt.),a gyermekjóléti szolgálat, illetve központ feladatait pedig a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) szabályozza.

A fentiek szerint 2016. január 1. napjáig szükséges az új szabályok szerint feladat-ellátási kötelezettséggel bíró önkormányzatoknak létrehozniuk az új intézményeket, vagy a szükséges átalakításokat elvégezniük.

Az Szt. és a Gyvt. is előírja a települési önkormányzatok számára az átalakuláshoz szükséges feladatokat és annak időbeli ütemezését:

* A települési önkormányzatoknak **2015. október 31-éig** felül kell vizsgálniuk a családsegítés, illetve a gyermekjóléti szolgáltatási feladatok ellátásának módját, szervezeti kereteit vagy az e feladatok biztosítására kötött ellátási szerződést.
* A járásoknak, a fővárosi kerületi önkormányzatoknak a család- és gyermekjóléti központ keretében biztosítandó feladatok ellátását megalapozandóan, fel kell mérni az illetékességi területen azt, hogy a hatósági feladatokhoz kapcsolódó tevékenységek, valamint a speciális szolgáltatások biztosítása milyen erőforrásokat, esetlegesen költségvetési forrás kiegészítés biztosítását igényli.
* A fenntartó a szolgáltatói nyilvántartásba bejegyzett adatok (működési engedély) módosítását **2015. november 30-áig** kérelmezi. Ha a fenntartó a kérelmet határidőben benyújtja, az eljárás befejezéséig úgy kell tekinteni, mintha a kérelmezett adatmódosítás jogerősen be lenne jegyezve a szolgáltatói nyilvántartásba.

A kerületben a családsegítő és gyermekjóléti feladatokat az önkormányzati fenntartású Családsegítő és Gyermekjóléti Központ (1027 Budapest, Horvát u. 2.-12.) látja el.

* A Budapest Főváros II. Kerületi Önkormányzat Családsegítő és Gyermekjóléti Központ a Képviselő-testület 305/2005.(VI.23.) határozatával 2005. júliusától integráltan működik, így az intézmény szervezeti kereteinek módosítására, változtatására nincs szükség, csupán a szakmai feladatok végrehajtásának figyelembe vételével kell az intézményen belül működő szakmai csoportok struktúráját átalakítani.

Az intézmény a továbbiakban is az Szt. 64.§, a Gyvt. 40.§, valamint 40/A. § értelmében a családsegítést és a gyermekjóléti feladatokat két új szervezeti egységben: szolgálat és központ feladatelosztásban látja el.

* A működés feltételeinek részletszabályai jelenleg nem ismertek, ezért az integrációval összefüggő személyi, tárgyi, költségvetési döntést igénylő kérdések szabályozására a végrehajtási rendeletek hatályba lépését követően születhet döntés.
* A fenntartó 2015. november 30-áig a szolgáltatói nyilvántartásba bejegyzett adatok módosítását csak az intézményi alapdokumentumok egyidejű csatolásával nyújthatja be, ezért szükséges a dokumentumok (alapító okirat, szakmai program, szmsz) felülvizsgálata, módosítása is.

Az átalakításhoz az intézmény alapdokumentációi az új szervezeti kereteknek megfelelően átdolgozásra kerülnek, az szmsz és a szakmai program elfogadása az Egészségügyi, Szociális és Lakásügyi Bizottság hatásköre, míg az alapító okirat módosítása képviselő-testületi döntést igényel.

A Gyvt. 40/A. (1) bekezdése szerint: „***Család-és******gyermekjóléti központnak*** *(a továbbiakban: gyermekjóléti központ) az a járásszékhely településen működő gyermekjóléti szolgálat minősül, amely önálló intézményként, illetve szervezeti és szakmai szempontból önálló intézményegységként működik.”*

Idézett jogszabály szerint a „Családsegítő és Gyermekjóléti Központ” jogszabályi elnevezése az intézmény alapító okiratában „Család-és Gyermekjóléti Központ” névre változik.

Az államháztartásról szóló 2011. évi CXCV. törvény (továbbiakban: Áht.) 8/A.§ (2) bekezdése, valamint a 111. § (26) bekezdése értelmében 2015. január 1-jétől az alapító, módosító és megszüntető okiratokat a Magyar Államkincstár honlapján közzétett formanyomtatványok (okirat minták) szerint kell elkészíteni. Az Áht. 111. § (26) bekezdése szerint a költségvetési szerv alapító okiratának soron következő első módosításakor az okirat mintának megfelelően kell átszerkeszteni a költségvetési szerv korábbi okiratát.

A Családsegítő és Gyermekjóléti Központ hatályban lévő alapító okirata 2014. július 11. napján kelt, így jelen módosítással a hatályos jogszabályi módosítások átvezetésén túl az okirat mintának megfelelő formai módosításokra is sor kerül.

*(A 170/2014.(VI.26.) határozat számú alapító okirat az előterjesztés mellékletét képezi.)*

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 42. § 7. pontja értelmében a Képviselő-testület át nem ruházható hatáskörébe tartozik az intézmény alapítása, átszervezése, megszüntetése, továbbá az Mötv. 50. §-a rendelkezik arról, hogy a döntéshez a Képviselő-testület minősített többsége szükséges.

*Az Egészségügyi, Szociális és Lakásügyi Bizottság elnöke a bizottság döntését a képviselő-testületi ülésen szóban fogja ismertetni.*

A fentiek alapján kérem a Tisztelt Képviselő-testületet, hogy a családsegítő és gyermekjóléti szolgáltatások 2016. január 1-jétől életbe lépő jogszabályi változásoknak megfelelő átalakítására vonatkozó döntéseket szíveskedjenek megtárgyalni és elfogadni!

HATÁROZATI JAVASLATOK

**1.** A Képviselő-testület úgy dönt, 2016. január 1. napjától a *„Budapest Főváros II. Kerületi Önkormányzat Családsegítő és Gyermekjóléti Központ”* intézményi elnevezését *„Budapest Főváros II. Kerületi Önkormányzat Család-és Gyermekjóléti Központ*”-ra változtatja, és gondoskodik a családsegítés és gyermekjóléti szolgáltatási feladatok 2016. január 1-jétől hatályos rendelkezéseknek megfelelő biztosítása módjáról.

Felkéri a Polgármestert a szükséges intézkedések megtételére.

**Felelős:** Polgármester

**Határidő:** 2016. január 1.

*(A döntés meghozatalához minősített többségű szavazati arány szükséges.)*

**2.** A Képviselő-testület úgy dönt, hogy a Budapest Főváros II. Kerületi Önkormányzat Családsegítő és Gyermekjóléti Központ (1027 Budapest, Horvát u. 2.-12.) alapító okiratát 2016. január 1. napjától – a határozat melléklete szerint – módosítja.

Felkéri a Polgármestert az okirat aláírására és a szükséges intézkedések megtételére.

**Felelős:** Polgármester

**Határidő:** 2016. január 1.

*(A döntés meghozatalához minősített többségű szavazati arány szükséges.)*

**3.** A Képviselő-testület úgy dönt, hogy a Budapest Főváros II. Kerületi Önkormányzat Család- és Gyermekjóléti Központ (1027 Budapest, Horvát u. 2.-12.) alapító okiratát 2016. január 1. napjától – a határozat melléklete szerint - egységes szerkezetben elfogadja.

Felkéri a Polgármestert az okirat aláírására és a szükséges intézkedések megtételére.

**Felelős:** Polgármester

**Határidő:** 2016. január 1.

 *(A döntés meghozatalához minősített többségű szavazati arány szükséges.)*

**Budapest, 2015. október 21.**

 **Dr. Láng Zsolt**

 **Polgármester**

*2. határozat melléklete:*

Okirat száma: 677875/2015.X.29./m.

Módosító okirat

Budapest Főváros II. Kerületi Önkormányzat 2014. július 11. napján kiadott,170/2014. (VI.26) okirat számú alapító okiratát az államháztartásról szóló 2011. évi CXCV. törvény 8/A. §-a alapján, - a …./2015.(X.29.) képviselő-testületi határozatra figyelemmel – a következők szerint módosítom:

**1.** Az alapító okirat preambuluma helyébe a következő rendelkezés lép:

*„ Az államháztartásról szóló 2011. évi CXCV. törvény 8/A. §-a alapján a Budapest Főváros II. Kerületi Önkormányzat Család-és Gyermekjóléti Központ alapító okiratát a következők szerint adom ki:”*

**2.** Az alapító okirat 1. és 2. pontjai helyébe – mely a módosított okirat 1. pontja - a következő rendelkezés lép:

***„ 1. A költségvetési szerv
megnevezése, székhelye, telephelye***

* 1. *A költségvetési szerv*
		1. *megnevezése: Budapest Főváros II. Kerületi Önkormányzat Család- és Gyermekjóléti Központ*
		2. *rövidített neve: Gyermekjóléti Központ*

*1.2. A költségvetési szerv*

 *1.2.1. székhelye: 1027 Budapest, Horvát u. 2-12.fszt.1.*

 *1.2.2. telephelye(i):*

|  |  |  |
| --- | --- | --- |
|  | *telephely megnevezése* | *telephely címe* |
| *1* |  | 1. *Budapest, Szász Károly utca 2.*
 |

 *„*

**3.** Az alapító okirat 3. pontja helyébe – mely a módosított okirat 2. pontja – a következő rendelkezés lép:

 ***„2. A költségvetési szerv
alapításával és megszűnésével összefüggő rendelkezések***

* 1. *A költségvetési szerv alapításának dátuma: 1997. június 1. „*
	2. *A költségvetési szerv alapítására, átalakítására, megszüntetésére jogosult szerv*

 *2.2.1. megnevezése: Budapest Főváros II. Kerületi Önkormányzat Képviselő-testülete*

 *2.2.2. székhelye: 1024 Budapest, Mechwart liget 1.”*

**4.** Az alapító okirat 4. pontja helyébe – mely a módosított okirat 3. pontja – a következő rendelkezés lép:

 ***„ 3. A költségvetési szerv irányítása, felügyelete***

* 1. *A költségvetési szerv irányító szervének*

*3.1.1. megnevezése: Budapest Főváros II. Kerületi Önkormányzat Képviselő-testülete*

 *3.1.2. székhelye: 1024 Budapest, Mechwart liget 1.”*

1. Az alapító okirat 5. pontja „ *A költségvetési szerv jogállása: önálló jogi személy”* elhagyásra kerül.
2. Az alapító okirat 7. „*hatályon kívül*” helyezett pontja elhagyásra kerül.
3. Az alapító okirat 6., 8. és 9. pontjainak helyébe – mely a módosított okirat 4. pontja –a következő rendelkezés lép:

 ***„4. A költségvetési szerv tevékenysége***

* 1. *A költségvetési szerv közfeladata: A költségvetési szerv közfeladata: A szociális igazgatásról és a szociális ellátásokról szóló 1993. évi III. tv., valamint a gyermekek védelméről és a gyámügyi igazgatásról szóló 1997. évi XXXI. tv. alapján személyes gondoskodást nyújtó szociális alapszolgáltatást (családsegítő szolgáltatást) és gyermekjóléti alapszolgáltatást nyújt.*
	2. *A költségvetési szerv főtevékenységének államháztartási szakágazati besorolása:*

|  |  |  |
| --- | --- | --- |
|  | *szakágazat száma* | *szakágazat megnevezése* |
| *1* | *889900*  | *M.n.s. egyéb szociális ellátás bentlakás nélkül* |

* 1. *A költségvetési szerv alaptevékenysége: A költségvetési szerv gondoskodik a 4.1. pontban meghatározott közfeladatainak jogszabályokban meghatározott követelményeknek megfelelő ellátásáról. Családsegítő szolgáltatást nyújt, gyermekek napközbeni ellátását (házi gyermekfelügyeletet) és gyermekjóléti központot működtet. A megadott telephelyen az „ellátottak számára nyitva álló egyéb helyiség”-et működtet..*
	2. *A költségvetési szerv alaptevékenységének kormányzati funkció szerinti megjelölése:*

|  |  |  |
| --- | --- | --- |
|  | *kormányzati funkciószám* | *kormányzati funkció megnevezése* |
| *1* | *104030* | *Gyermekek napközbeni ellátása* |
| *2* | *104042* | *Gyermekjóléti szolgáltatások* |
| *3* | *107054* | *Családsegítés* |

* 1. *A költségvetési szerv illetékessége, működési területe: Budapest Főváros II. Kerületi Önkormányzat közigazgatási területe.”*
1. Az alapító okirat 10. pontja „*Ellátható vállalkozási tevékenység mértéke és köre: nincs.”* elhagyásra kerül.

**9.** Az alapító okirat 11. pontja „*A feladatellátására szolgáló vagyon és a vagyona feletti rendelkezési jog:*

*11.1. A 13632/2/A/1 helyrajzi számú 320m² nagyságú alapterülettel rendelkező, természetben Budapest II. kerület, Horvát utca 2-12. fszt. 1. szám, valamint a 13676/A/161 helyrajzi számú 259,5 m² nagyságú alapterülettel rendelkező, természetben Budapest II. kerület Szász Károly u. 2. szám alatti korlátozottan forgalomképes ingatlan használati joga az intézményt illeti meg.*

*11.2. Ingó: leltár szerint nyilvántartott immateriális javait és tárgyi eszközeit tevékenységének ellátásához szabadon felhasználhatja.*

*11.3. A költségvetési szerv az alaptevékenységének ellátása mellett kapacitást kihasználó tevékenységet folytathat, ha az nem akadályozza a költségvetési szervben folyó szakmai munkát.*

*11.4. A költségvetési szerv rendelkezésére álló helyiségeket a hatályos jogszabályok szerint bérletbe adhatja, amennyiben a bérletbe adás nem akadályozza az intézményben folyó szakmai munkát.*

*11.5. A költségvetési szerv rendelkezésére álló vagyont nem jogosult elidegeníteni, illetőleg biztosítékként felhasználni.”* elhagyásra kerül.

1. Az alapító okirat 12. és 13. pontjai helyébe – mely a módosított okirat 4. pontja –a következő rendelkezés lép:

 **„5.** ***A költségvetési szerv szervezete és működése***

* 1. *A költségvetési szerv vezetőjének megbízási rendje: A költségvetési szerv vezetőjét a Budapest Főváros II. Kerületi Önkormányzat Képviselő-testülete bízza meg nyilvános pályázat útján.*
	2. *A költségvetési szervnél alkalmazásban álló személyek jogviszonya:*

|  |  |  |
| --- | --- | --- |
|  | *foglalkoztatási jogviszony* | *jogviszonyt szabályozó jogszabály* |
| *1* | *közalkalmazotti jogviszony* | *A közalkalmazottak jogállásáról szóló 1992.évi XXXIII. tv.* |
| *2* | *egyéb foglalkoztatásra irányuló**jogviszony**(megbízási jogviszony)* | *A Polgári Törvénykönyről szóló 2013. évi V. tv.*  |

1. Az alapító okirat 14. pontja „*A költségvetési szerv képviseletére jogosultak:*

*A költségvetési szerv vezetője önállóan, vagy a vezető által kijelölt személy.”* elhagyásra kerül.

1. Az alapító okirat 15. pontja „*A költségvetési szervet az alapító megszüntetheti:*

*ha feladatait, alapvető tevékenységét ellátni nem tudja, illetve nem az alapító okirat alapján végzi,ha az ellátandó feladat más módon, vagy más szervezetben hatékonyabban teljesíthető.”* elhagyásra kerül.

1. Az alapító okirat kiegészül az alábbi záró rendelkezéssel , mely a módosított okirat 6. pontja:

 ***„6.*****Záró rendelkezés**

Jelen alapító okiratot 2016. január 1. napjától kell alkalmazni, ezzel egyidejűleg a költségvetési szerv 2014. július 11. napján kelt, 170/2014.(VI.26.) okiratszámú alapító okiratot visszavonom.

Kelt: Budapest, 2015. …………………….

P.H.

Dr. Láng Zsolt

Polgármester”

1. Az alapító okirat „záradék” rendelkezés elhagyásra kerül.
2. *határozat melléklete:*

Okirat száma:677875/2015.X.29./e.

Alapító okirat
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a Budapest Főváros II. Kerületi Önkormányzat Család-és Gyermekjóléti Központ alapító okiratát a következők szerint adom ki:**

1. **A költségvetési szerv
megnevezése, székhelye, telephelye**
	1. A költségvetési szerv
		1. megnevezése: Budapest Főváros II. Kerületi Önkormányzat Család- és Gyermekjóléti Központ
		2. rövidített neve: Gyermekjóléti Központ
	2. A költségvetési szerv
		1. székhelye: 1027 Budapest, Horvát u. 2-12.fszt.1.
		2. telephelye(i):

|  |  |  |
| --- | --- | --- |
|  | telephely megnevezése | telephely címe |
| 1 |  | 1027 Budapest, Szász Károly utca 2.  |

1. **A költségvetési szerv
alapításával és megszűnésével összefüggő rendelkezések**
	1. A költségvetési szerv alapításának dátuma: 1997. június 1.
	2. A költségvetési szerv alapítására, átalakítására, megszüntetésére jogosult szerv
		1. megnevezése: Budapest Főváros II. Kerületi Önkormányzat Képviselő-testülete
		2. székhelye: 1024 Budapest, Mechwart liget 1.
2. **A költségvetési szerv irányítása, felügyelete**
	1. A költségvetési szerv irányító szervének
		1. megnevezése: Budapest Főváros II. Kerületi Önkormányzat Képviselő-testülete
		2. székhelye: 1024 Budapest, Mechwart liget 1.
3. **A költségvetési szerv tevékenysége**
	1. A költségvetési szerv közfeladata: A szociális igazgatásról és a szociális ellátásokról szóló 1993. évi III. tv., valamint a gyermekek védelméről és a gyámügyi igazgatásról szóló 1997. évi XXXI. tv. alapján személyes gondoskodást nyújtó szociális alapszolgáltatást (családsegítő szolgáltatást) és gyermekjóléti alapszolgáltatást nyújt.
	2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 889900  | M.n.s. egyéb szociális ellátás bentlakás nélkül |

* 1. A költségvetési szerv alaptevékenysége: A költségvetési szerv gondoskodik a 4.1. pontban meghatározott közfeladatainak jogszabályokban meghatározott követelményeknek megfelelő ellátásáról. Családsegítő szolgáltatást nyújt, gyermekek napközbeni ellátását (házi gyermekfelügyeletet) és gyermekjóléti központot működtet. A megadott telephelyen az „ellátottak számára nyitva álló egyéb helyiség”-et működtet.
	2. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 104030 | Gyermekek napközbeni ellátása |
| 2 | 104042 | Gyermekjóléti szolgáltatások |
| 3 | 107054 | Családsegítés |

* 1. A költségvetési szerv illetékessége, működési területe: Budapest Főváros II. Kerületi Önkormányzat közigazgatási területe.
1. **A költségvetési szerv szervezete és működése**
	1. A költségvetési szerv vezetőjének megbízási rendje: A költségvetési szerv vezetőjét a Budapest Főváros II. Kerületi Önkormányzat Képviselő-testülete bízza meg nyilvános pályázat útján.
	2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | A közalkalmazottak jogállásáról szóló 1992. évi XXXIII. tv. |
| 2 | egyéb foglalkoztatásra irányulójogviszony(megbízási jogviszony) | A Polgári Törvénykönyről szóló 2013. évi V. tv.  |

1. **Záró rendelkezés**

Jelen alapító okiratot 2016. január 1. napjától kell alkalmazni, ezzel egyidejűleg a költségvetési szerv 2014. július 11. napján kelt, 170/2014.(VI.26.) okiratszámú alapító okiratot visszavonom.

Kelt: Budapest, 2015. 10………..

P.H.

Dr. Láng Zsolt

Polgármester

Budapest, 2015. október 17.

Dr. Láng Zsolt

 Polgármester

*az előterjesztés melléklete*





